Na poletnih olimpijskih igrah je nastopil v letih 1932 v Los Angelesu in 1936 v Berlinu. Leta 1932 je osvojil naslov olimpijskega prvaka, leta 1936 pa je bil peti. Na evropskih prvenstvih je osvojil naslova prvaka v letih 1934 v Torinu in 1938 v Parizu. Med 8. avgustom 1930 in 18. junijem 1936 je desetkrat zapored postavil nov svetovni rekord v metu kopja. Prvič ga je postavil z 71,57 m, njegov zadnji rekord pa je znašal 77,23 m. Veljal je do 25. avgusta 1938, ko ga je izboljšal Yrjö Nikkanen.